
Работя на половин работен ден от около 6 месеца, а до преди това бях студентка редовна форма на обучение. Водя се с непрекъснати осигуровки, но не знам дали покриват и тези за майчинство. През изминалите три години също съм работила на 600лв. заплата на месец в период от около 3 месеца и половина всяка година. Покривам ли изискванията и за какви пари говорим? Трябва ли да се водя на работа до крайния срок преди излизане в майчинство?


 

Колко лева ще взимам майчинство?
================================

 

Да, трябва да имате общо минимум 12 месеца осигурителен стаж преди отпуска по майчинство.


Поздрави,  

адв. Николина Митова  

0898 303092




За придобиване право на парични обезщетения при бременност и раждане и отглеждане на дете до 2-годишна възраст е необходимо да са изпълнени следните условия:


 – към началото на отпуска лицата да са осигурени за общо заболяване и майчинство;  

 – да имат най-малко 12 месеца осигурителен стаж като осигурени за общо заболяване и майчинство. Дванадесетмесечният осигурителен стаж може да е прекъснат или непрекъснат и не е задължително да е положен непосредствено преди излизането в отпуск за бременност и раждане или при един и същ работодател;  

 – да им е разрешен съответният вид отпуск.


Както обяснявате, нямате най-малко 12 месеца осигурителен стаж като осигурена за майчинство, а само 9 месеца и не отговаряте на горните условия.


Поздрави,  

адв. Николина Митова  

0898 303092


